ky en kk ky ru ru ky ky ru ru ru bg ru ru ru en hbs_cyr ru ky hu ky ru mn ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru es ky ru hu ru tt ru ky ru ru ru ru ky ru ky ru ky ru ky ru ky bg ky ru ky ky ru ru ru ky ru ky ru kk ru ru ky ru ky ru ky ru ky ru ky ru ky ru tt ru ky ru ky ru
"Агым", 15.01.10 - 13-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Бара берсемби же пара берсемби?
Урматтуу адилет министри Курмантай Абдиевич, саламатсызбы! Мен сизге ушул гезит аркылуу арманымды төгүп берейин, адилет жообуңузду берсеңиз дурус болот эле…
Быйыл менин "атактуу" гезит-журналдарымдын жабылганына туура 10 жыл болуптур. Эми таптакыр жөнөкөй мазмундагы, нукура адабий багыттагы "Сериал" деген гезит ачайын деп Адилет министрлигине массалык маалымат каражатын уюштуруу тууралуу арыз жазып киргиздим. Тийиштүү арызымды, гезиттин программалык максаттарын жана милдеттерин, уюштуруучу жөнүндөгү маалыматты, негиздөөчүнүн (өзүмдүн) чечимин расмий тилде жазып бердим.
Бир айдан кийин берген арызым боюнча каттоодон баш тартуу жөнүндөгү буйрукту колума карматышты. Себебинде кыргызча варианты жазылбаптыр деген негизди көрсөтүшүптүр. Бирок "КР массалык маалымат каражаттары жөнүндө мыйзамында" арыз кайсы тилде киргизилиши керектиги тууралуу эч нерсе жазылган эмес болчу жана мен мурдагы гезиттеримди каттаганда ошол кездин талабы боюнча орус тилинде эле жазып жүрчү элем, ка-ап…
Бир эсе Адилет министрлигинин жүйөлү талабын, бир эсе өзүмдүн кыргыз экенимди эстеп, кийинки арызымды эки тилде жазып киргиздим. Арызды жазып киргизер алдында арыздарды кабылдоочу бөлмөдөн ошол арыздагы кыскартуулар жана терминдер кандай аталарын да сурап көрдүм… Бирок бул жазган арызыма да "жараксыз" дегендей буйрук чыкты. Көрсө, ЖМК эмес ММК болот экен СМИ деген кыскартуу. Анан МВД деген кыскартууну ИИМ деп жазбай кетиптирмин. "Түй, иттики, биротоло орусташып алсам керек, чала болот" дедим да, жаңы арызымды жаза баштадым.
Үчүнчү арызымды жазып киргизерден мурун ошондой арыздарды карай турган бөлүм башчысы Болот Борошилович Саиповго жаңы жазып келген арызымды жана кошумча документтерди көрсөтүп, а кишинин колдоосун алып, жок дегенде ушул министрликтин кире беришиндеги минифутбол ойной тургандай ээн жаткан жерге арыздын, кошумча документтердин болжолдуу үлгүлөрүн жазып койсо болот беле дегендей мааниде а киши менен талкуулашып, эми ушу менен бүттү го деп "Сериал" деген гезитимдин каттоо документтерин тапшырдым.
Жок эй, ит болуптурмун бу жолу да. Жазган арызымдын расмий тилдегисинде "максимальный объем" дегендин ордуна "минимальный объем" деп салыптырмын. Жаман оюмда гезит баштаганда азыраактан баштап, анан ошо гезитим улам кеңири кулач жая баштаса, анын барактарын да улам көбөйтүп жүрүп отурат экем деп жатпайымбы, балакет баскырдыкы. Бу мыйзамды жазууга катуу киришкен Мар Ташымовичтин жогорудан төмөн кулаганын билбей калыптырмын, ка-ап!
Баса, тээ биринчи арызымда так эле ошентип жазылган болчу, эмне үчүн жанагы арыздарды текшергич кыз аны көрбөй калды экен? Эмне үчүн ноябрдагы экинчи жолу жазган арызымда да ал катам алиги кыздардан бекинип калган дейм да?
Жаным кашайды, жолдош министр. Бирок сизге тикелей кайрылууга батынбай, кайрадан Болот Борошиловичке бардым, "сиз өзүңүз текшерип чыктыңыз эле го" деп. Эми жанагы кыздарыңыздын бери дегенде санына оймок бооч салыш керекпи деп калдым, берилген арыздарды улам кийинкисинде бир тамгадан оңдобой, бир жолу оңдой тургандай кылып деп сунуш киргиздим. Бирок аны а киши аткарар-аткарбасын билбейм, же балким бизде да "сексуалдык тийишүү" деген мыйзам кабылданып калса ит болобу дейм…
Урматтуу министр, сизден сураныч:
Министрлигиңиздин жогоруда мен айткан минифутбол ойночудай кире беришине биздерге зарыл арыздарды, сиздерге керектүү пункттарын бажырайта көрсөтүп илип койсоңуз экен.
Жанагы кыздарыңызды берилген арыздарды улам бир айда бир тамгадан оңдотуп каратпай, өктөм эле буйрук берип койсоңуз, "бүйрөкратияны токтоткула" дегенчелик.
Сиздерге келген адамдарды бир эсе сиздерге баш ийген мекемелерге болбогон кагаздар үчүн 100 жашылдан төлөп кайрылууга аргасыз кылбасаңыз.
Же Адилет министрлигине пара алуучу бир бөлмө ачып койсоңуз андан бетер дурус болот эле, себеби мен өткөн жылдын октябрь айынан быйылкы жылдын январь айына чейин Аламүдүн-1ден сиздер турган Ош базарына чейин кеминде 20 жолу барган бензиндин акысын алиги пара бөлмөгө төлөсөм, баасы төп келмек, капырай.
Арыз ээси: "Сериал" гезитин каттоодон өткөрө албай жүргөн
...өтүгүн төргө илгендин чеги болобу?
Чын эле куттуу жердин куту учтубу?
Борбордогу N№5 улуттук компьютердик гимназиянын ашканасында он бир жыл башкы ашпозчу болуп эмгектенген Чолпон АКАНОВА аттуу айым редакцияга баш багып, акыйкаттык издеп жүргөнүн айтты. Анда сөз башынан болсун.
- Мен ушул мектепте 1999-жылдан баштап башкы ашпозчу болуп иштейм. 2006-жылы мектепте 11-класста окуган эки бала уруша кетип, бычакташып, бирөөсү каза болгонуна байланыштуу ошогездеги директор кызматынан өз каалоосу менен кеткен. Анын ордуна Элнура Музаева келип иштей баштады. Жаңы директор кызматка келген күндөн көп өтпөй мени чакырып, тамак-аштын жалпы тизмеси менен таанышып, анан "мага айына 4000 сомдон берип турасың" деди. Мен унчукпай ошол айда 4000 сом бердим, кийинки айда мага акча керек деп 9000 сомдон ала баштады. Жайында эс алып келгенден кийин "сентябрь айынан баштап, 15 миң сомдон берип турасың" деди. Мынча акчаны ашканадан чыгарып бере албасымды айтсам, "кааласаң иште, каалабасаң мага айына 15 миң сом чыгарып бере турган адамдар бар" деди. Буга чейин мындай абал болгон эмес. Азык-түлүк мамлекеттин эсебинен келет, себеби биздин мектепте интернат бар. Мен өзүмдүн эсебимен да азык-түлүк алып, балдарга тамак-аш жасап сатам. Мурдагы директор ашпозчулардын айлыгы аз, өзүңөр да тамак-аш сатып кошумча акча таппасаңар бул жерге эч ким келбейт деген эле. Штаттагы үч ашпозчудан бөлөк дагы алты кызматкер ашканада эмгектенишет. Аларга мен өзүмдүн чөнтөгүмөн айлык төлөйм.
Ошентип, жумуш ордумду жоготуп албайын деп Музаевага айына 15 миң сомдон бир жыл бою төлөп турдум. Кийинки окуу жылында 25 миң сом бересиң деди. Мен "сизге берген 15 миң сомду араң чыгарып атам, анчалык акча табалбайм" десем, ал "жыйырма миң сом мага колума берип турасың, беш миң сомду машинама май куясың" деди. Мен андай болбойт дейин дегиче сөзүмдү аягына чейин укпай басып кетти. Бул мектепте көп жылдан бери иштеп, балдарга көнүп калгам. Анүстүнө пенсияга да ушул жерден чыксамбы деген оюм бар эле. Айла жок, колумда иштеткен кыздардын маянасынан азайтып, директордун сураган акчасын чыгарып берүүгө аргасыз болдум. Бирок, машинесине май куя турган беш миң сомду берген жокмун. Ошондон бери айына 20 миң сом берип иштеп келатам. Өткөн жылдын жаз айынан баштап азык-түлүк абдан кымбаттап, май айындагы акчаны төлөй албай калдым. Кийин сентябрда келгенде да 20 миң сомду топтой албай, октябрь айында 40 миң сом алып келип бердим. Ошондо мен "май айынын аягына чейин иштеген жокпуз, акчаны он миңге түшүрсөңүз жакшы болот эле" десем, уккусу келген жок. Ноябрда, күзгү каникул башталганда ооруканага жатып калдым. Элнура Турдукуловна акчаны качан бересиң деп кыйнай баштады. Октябрь менен ноябрга 40 миң сом беришим керек болчу. Акыры айлам кеткенде процентке да акча таппай атам десем, ал "Чолпон, мен процентке 40 миң сом алдым, декабрда эки айдын акчасынын үстүнө 4000 сом кошуп алып келип бересиң" деди. Ооруканадан чыккандан кийин декабрдын баш жагында телефон чалып, акчаны алып келдиңби деп сурады. Мен "абаны аябай кысып жибердиңиз го" десем, ал "Чолпон, мен абаны азыр элүү гана пайыз кыстым, эми жаңы жылдан кийин сага абаны бир гана пайыз кое берем. Ты будешь только дышать" деди. "Анда бири-бирибизден кислород сурайт турбайбызбы" деп күлүп, телефонду коюп койдум. Аябай кыйналсам да 44 миң сомду таап бердим.
Электрдин улам өчкөнүнөн мектептеги азык-түлүк сакталчу муздаткыч май айында күйүп кеткен. Интернаттагы балдарга ысык тамак жасап берүү үчүн көп эт келет. Бузулган муздаткычты оңдотуш үчүн 9000 сомдун тегерегиндеги акча керек экенин айтып директорго кирсем, ал "Чолпон, иштегиң келсе өзүң оңдотуп иште, иштегиң келбесе, муздаткычты өзү оңдотуп иштей турган киши табам" деди. Айла жок, ыйлагым келип башкы бухгалтерге чоо-жайды түшүндүрдүм. "Реклама боюнча бирөө муздаткыч сатат экен, ошону барып көрүп келбейлиби, мүмкүн акырындык менен төлөп берербиз" десем, башкы бухгалтер макул болду. Экөөбүз бир чоң муздаткыч, текче муздаткыч, тамак-аш коюучу текче жана тараза алдык. Мунун баары 44 миң сом болду. Саткан адамдан буларды карызга алдык. Жаңы жыл алдында директорго "жок дегенде бир муздаткычтын акчасын берип койбойсуздарбы" дедим. Анткени, бизде ата-энелерден кошумча акча түшкөн фонд бар, жыл сайын мектептин ремонтуна, ар кандай керектөөлөргө мамлекет тарабынан акча каралат. Акча сурап киргенимде директор адаттагыдай эле кагып койду.
Мен ноябрда ооруканада жатканда Билим берүү министрлиги тарабынан тендер өтүп, интернаттын балдарына 640 миң сом тамак-ашка кошумча акча бөлүнүптүр. Ооруканадан чыккандан кийин директор башкы бухгалтер экөөбүздү чакырып алып, "640 миң сомду которуу жолу менен мага алып келип бересиңер" деди. Мен түшүнбөй сурасам, "бул акчаны январга чейин ичип түгөтпөсөк, аны кайрадан кыскартып салат да балдардын тамак-ашына аз акча келип калат. Октябрь айынан баштап ушул акчаны менюга киргизесиң" деди. Ага чейин мен октябрь айынын менюсун түзүп, директорго кол койдургам. Аны жоготуп, экинчи жасалма меню түздүк. Бирок, мен ошол эки менюну тең сактап койгом. Окуучулар жебеген печеньени, булочканы жеди кылып, тамактагы эттин салмагын көбөйтүп, үч айга жасалма меню түзүп, жасалма отчет жүргүздүк, директорго кол койдуруп, бухгалтерге бердим.
Декабрь айына 145 миң сом сарпталды деген жалган документке мени мажбурлап кол койдуруп алышты. Мектептин башкы бухгалтери менин жасалма документке кол коюп атканымды билет. 640 миң сомдун 250 миң сомун "Молдокматова" деген ЧПга акчалай которушкан. Калганын жанындагылар менен бөлүштү деп уктум. Мага ошол учурда 20 миң сом сунуштаган. Бирок, мен алган эмесмин. Жаңы жылдагы каникулдан кийин барсам менин ашпозчулук документимдин жоктугун айтып, Эмгек кодексинин 83-беренесинин 3-10-пункттарынын негизинде жумуштан чыгарып салды. Мен бул тармакта иштегениме 28 жыл болгон. Алардын бирин да эске алган жок. Бухгалтердик жогорку билимим бар. Ашканада иштеген кыздарды өз каалоосу менен жумуштан кетүүгө мажбурлады. Азыр мектепти каржы полициясы текшерип атат, анын жыйынтыгын да көрөбүз.
Редакциядан: №5 улуттук компьютердик гимназиянын мугалимдери "Куттуу мектептин куту кайда качты..? же айтылбай турган сөз эле, айтылып кетти өзү эле" аттуу катты редакцияга алып келишти. Анда гимназия директору Э.Т.Музаевага нааразы жамааттын арыз-муңу айтылган. Директор Элнура МУЗАЕВАнын да айта турганы болсо, редакциянын эшиги ачык.
кыргыз тилиндеги гезит "Агым"
email • архив • редакция
Эгемендүү, бирок эркин эмес
Кытай кыргыз ГЭСине кызыгар бекен?
Суу башы болгонубуз кайсы?
Жайлоо - белет алгандай театр беле?!
Жерде мунай, асманда Кудай!
"Илим чөйрөсүнө да жаңылануу саясаты зарыл"
Кызыл шапкечендер оңолмоюн коом оңолбойт
Каргайын десем жалгызсың, каргабайын десем…
Бара берсемби же пара берсемби?
Билимдин билиги чындап жануудабы?
Сыйлык да, сыймык да "Агымда"
"Ак калпак дайыма жанымда жүрөт"
КР эмгек сиңирген артисти Расул МАМАТКУЛОВ:
"Артисттерге аракеч болуу оңой"
Махабат рыцарынын туулган күнү
Адам өмүрүн кыйган зилзала, кылтакка илинген баңги "королу" жана талашка түшкөн Чернобыль апааты
Эсен болуп эстей жүр
Виталий мыкты европалык боксчу
Оорунун уяты жок, дарты катуусу гана бар
Канайымдардын тактысы жана бактысы
Аптадагы күндөрдүн лаззатка таасирлери